香港電車

香港電車係指喺香港香港島北部行駛嘅路面電車系統，來往筲箕灣同埋堅尼地城，另外有環形支線來往跑馬地，每日平均搭客達到24萬人次，係全球現存唯一全數用雙層電車嘅電車系統。香港電車響1904年投入服務，係香港最早嘅交通工具之一。香港電車除咗係港島北居民嘅主要交通工具之一，重係外地旅客嘅著名景點之一。

香港電車曾經係九龍倉集團旗下業務。2009年4月7號威立雅運輸買咗香港電車一半股權，2010年2月17號買埋剩低嗰半，之後喺2011年威立雅運輸就改咗名做Transdev。現時係Transdev同埋RATP集團嘅旗下業務。響2017年5月尾嗰陣電車公司就轉咗以綠色同白色為主嘅撈稿，以『笑聲笑聲滿載叮叮』作為佢嘅宣傳口號。2020年10月起，RATP Dev Group 全面收購埋 RATP Dev Transdev Asia (RDTA) ，自此全資擁有香港電車。

香港交通
有軌電車

香港電車官方網站
電車服務詳情，運輸署網頁
香港電車文化館
香港電車迷會 電車友
電車紀念品